Gevaarlike verdagte ontsnap met polisieuniform | Maroela Media
Gevaarlike verdagte ontsnap met polisieuniform
Tshilidzi Nelson Masindi Foto: SAPD, Limpopo
Die polisie in Limpopo is steeds op soek na Tshilidzi Nelson Masindi wat Dinsdag uit aanhoudingselle in Thohoyandou ontsnap het.
“Masindi (36) staan tereg op aanklagte van verkragting, diefstal, aanranding en moord en nou ook ontsnapping uit wettige aanhouding,” het brig. Hangwani Mulaudzi, woordvoerder van die polisie in Limpopo, in ‘n verklaring gesê.
Hy het glo ontsnap nadat hy ŉ polisieuniform uit ŉ staalkabinet gesteel het. “Hofordonnans stoor hulle uniforms in dié kabinet. Interne prosesse is reeds van stapel gestuur teen die beampte wie se uniform Masindi gesteel het,” het Mulaudzi bygevoeg.
Enigiemand met inligting word versoek om ao Ntshavheni Ratshiedane by 082 401 9736 te skakel.
Video: Stakings: Eise kom dalk teen Numsa
Vanwyksvlei-verkragter sit lank
Die vraag is hoe het die boef toegang tot die kabinet gekry en hoe stap hy tussen die polisie weg sonder dat hy raakgesien word , Neewat ek ruik n rot.
Mens kry die gevoel, hy is GEHELP. Dit sal ook nie die eerste keer wees wat dit gebeur nie.
Wat n paar rand…nie kan vermag nie.
soort soek soort, onopgelei net soos die krimineel, maar waar skelm inkom, dan is hul slim.
As hy in aanhouding was moes hy in ‘n sel toegesluit gewees het – en indien hy buite die sel was, moes hy nie geboei (handboeie en voetboeie) gewees het en nie vrylik kon rondbeweeg nie. Wonder maar net…